stanford-oval/wikipedia huggingface dataset:
אייר איסלנד קונקט
הערות שוליים

↑  Air Iceland Connect, ICELANDAIR GROUP
↑  Flugfelag Íslands » Um Flugfélag Íslands, wayback.vefsafn.is (באיסלנדית)
↑  Mark Caswell, Air Iceland Connect merges with Icelandair brand, Business Traveller, ‏12 במרץ 2021 (באנגלית)
↑  "Air Iceland Connect fleet".
↑  "about air iceland connect - our fleet".
| --- | --- |
בקרת זהויות :  LCCN: n2007081653  VIAF: 123377309   WorldCat (עם VIAF): 123377309
אודי דיין

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  31 בינואר 1942 נהלל, פלשתינה (א"י) בריטניה
 פטירה:  19 בנובמבר 2017 (בגיל 75) תל אביב-יפו, ישראל ישראל
 תקופת הפעילות:  1969–2017 (כ־48 שנים)
 תחום יצירה:  פסל
 מספר צאצאים:  3 
 
קברו של אודי דיין בבית הקברות של נהלל
אהוד (אודי) דיין (31 בינואר 1942 – 19 בנובמבר 2017) היה אמן ופסל ישראלי, בנו האמצעי של השר והרמטכ"ל משה דיין.
ביוגרפיה

נולד לרות ולמשה דיין בנהלל, אח צעיר ליעל ואח בוגר לאסי.
דיין העביר את ילדותו בתל אביב ובירושלים, ובנערותו הצטרף לפנימיית הדסים. בשנת 1960 התגייס לצה"ל, והחל את שירותו בקורס טיס, אך נשר ממנו. בהמשך התנדב לשירות בשייטת 13. בשנת 1962 התהפכה סירתו בחוף תל ברוך, ובשנת 1969 נפל מסוסו בעת מרוץ שנערך בנהלל ביום העצמאות, נפצע ואושפז.
לאחר שחרורו עבר למשק הוריו בנהלל, שם התוודע למתכת וביצע עבודות ריתוך שונות במשק, באמצעות מכשירים שאביו רכש עבורו בחו"ל. בהמשך, עבר לפונדק ה-101 בערבה שהיה שייך לחברו מנוער כושי רימון. שם בנה כלובים, סורגים ושערים וכן פיסל דמויות שונות שהוצבו במקום.
דיין העשיר את המקום בעבודות ברזל, ובהן היצירה "דון קישוט" הדוהר על אופנועו הישן מהכפר ותוקף טחנת רוח שמוטת-כנפיים, שהיא הטחנה המקורית ששאבה את מי באר מנוחה (הנמצאת בסמוך לפונדק), וכן קבוצת ינשופים זועפים עם ראשי בטון השומרים על החורבה העתיקה שבמקום מפני ביזה. עבודותיו הוצגו במספר תערוכות וכן כפסלי רחוב. אחד מפסליו, "זורק הדיסקוס תופס ראש", הוצב בדרך הפסלים בחצרים.
בשנת 1974 הגן על אביו משה דיין, יחד עם אחיו יעל ואסי, למול הדרישה הציבורית להתפטרות דיין האב עקב כשלי מלחמת יום הכיפורים, במהלכה כיהן כשר הביטחון.
לאורך חייו מיעט דיין להתראיין, אך בשנת 1976 נקשר שמו בפרשייה כלכלית בה היה מעורב גם כושי רימון בגרמניה, ומספר שנים לאחר עלה שוב לכותרות עקב אי-תשלום מזונות לגרושתו, בגינו אף הוצאה כנגדו פקודת מאסר.
בדומה לאחיו אסי, ניתץ אודי את המיתוסים הקשורים באביו ולא נטה לו חסד לאחר מותו. בשנת 1983 הציג לראשונה תערוכה מציוריו, בה גם הופיע רישום של משה דיין, עליו אמר במרירות: "על הציור של אבא אני רוצה הרבה כסף. אם לא הרווחנו ממנו, לפחות נרוויח עליו".
בשנתו האחרונה, סבל דיין ממחלת דם, ממנה נפטר ב-19 בנובמבר 2017, בגיל 75. הוא נקבר לצד אחיו אסי בבית העלמין בנהלל.
חיים אישיים

בראשית שנות ה-60 של המאה ה-20 נישא דיין לאביגיל לבית בירנצווייג ונולדו להם הבת גל (גלי) והבן סער. בערך בשנת 1968 התגרשו.
בשנת 1969 נישא לטליה הייטנר לבית קירשנר, ונולדה להם בת, אלה. בראשית שנות ה-80 של המאה ה-20 ניהלה טליה רומן עם יוסי בן-חנן, במהלכו עבר להתגורר בביתם של טליה ואודי למגינת לבו של האחרון. בשלב מסוים נפרדו ולאחר מכן התגרשו רשמית.
בשנותיו האחרונות חי עם בת זוג, אורנה.
בסדרה "דיין: המשפחה הראשונה" שביימה ענת גורן, ובה מתראיינים ילדיו של אודי דיין וכן גרושתו טליה, מעלה הבן סער טענות קשות כלפי אביו המנוח, בדומה לטענות שהעלה אודי כלפי אביו משה.
גלריה

"זורק הדיסקוס תופס ראש" - דרך הפסלים בחצרים, יצירה של אודי דיין
הערות שוליים

↑  אביעד פוהורילס, מגילת רות, באתר ישראל היום, 1 בפברואר 2018
↑  התהפכה סירתו של אהוד דיין, באתר הארץ, ‏15 בינואר 1962
↑  אהוד דיין נפצע בשעת מירוץ סוסים, באתר מעריב, ‏24 באפריל 1969
1 2  שגיא בן נון‏, הפסל והאמן אהוד (אודי) דיין הלך לעולמו בגיל 75, באתר וואלה, 19 בנובמבר 2017
↑  משה הרפז, פסלים בעוטף חצרים
↑  יעל, אהוד ואסף - נגד פרישת דיין, באתר מעריב, ‏15 במרץ 1974
↑  יופי של צרות, באתר העולם הזה
↑  יהודה גורן, פרקליטו של דיין יוצא לגרמניה לברר פשר השיחה, באתר מעריב, ‏26 בפברואר 1976
↑  איה אורנשטיין, טליה תובעת מאודי 51,000 שקלים בחודש, באתר מעריב, ‏16 בדצמבר 1982
↑  איה אורנשטיין, פקודת מאסר נגד א.דיין בגלל אי תשלום מזונות, באתר מעריב, ‏10 במאי 1983
↑  אודי-פוס, באתר העולם הזה
↑  סריקת כתבה, באתר העולם הזה
↑  עמי פרידמן, הפסל אודי דיין, בנו של משה דיין, הלך לעולמו, באתר ynet, 19 בנובמבר 2017
1 2 3  אודי דיין ז"ל, באתר אבלים, ‏20 בנובמבר 2017
↑  שוש מימון, כבשת הרש במשפחת דיין, באתר העולם הזה
↑  טליה קירשנר ואהוד דיין נשואים, באתר מעריב, ‏4 ביוני 1969
↑  בחיר ליבן, חדשות, 10 באפריל 1986
↑  נעמי אדווה, הסיפורים האישיים של אודי דיין ואשתו טליה על הגירושין הסוערים שלהם - כפי שסופרו לנעמי אדווה, באתר העולם הזה
↑    יקי הפשטיין, ‏משפחת דיין: שלושה דורות של שערוריות תוצרת ישראל, בעיתון מקור ראשון, 10 ביולי 2019
| --- | --- |
בקרת זהויות :  ICIA: 273221  NLI: 987007519174905171  GND: 1211993418  ULAN: 500484381  VIAF: 308268175   WorldCat (עם VIAF): 308268175
אלטיר

תיאור אומנותי של האבן אלטיר באי בויאן
אלטיר או אלאטיר (ברוסית: Алатырь) היא אבן לבנה אגדית קדושה במיתולוגיה סלאבית. היא מכונה אם כל האבנים, טבור העולם ומכילה כתבי קודש. האלטיר ניחנה בכוחות ריפוי והיא מוזכרת בלחשים רוסיים, בעיקר בלחשי אהבה.
על פי האגדות האלטיר נשמרת באי בויאן, באמצע האוקיינוס ומתחתיה זורם מעיין פלאי המעניק לעולם כולו "מזון וריפוי". הנחש החכם גארפנה והציפור גאגאנה ממונים על שמירת האלטיר.
לפי אחת התיאוריות, האבן הלבנה אלאטיר אינה אלא ענבר. סוחרים הביאו אותו לאדמות רוסיה מחופי הים הבלטי. הוא היה יקר מאוד ושימש לא רק כקישוט, אלא גם כקמע רב עוצמה. עשן של ענבר מוצת מפגין מתאים לחיטוי. בימי קדם לא ידעו על כך, אבל ביצעו חיטוי חדרים ואנשים עם עשן ענבר. נערכו גם טקסי טהרה מרוחות רעות ושחיתות.
ענבר הייתה מרכיב של שיקויי אהבה, שיקויים אנטי-אייג'ינג ותרופה לעין הרע. בענבר קישטו את מזבח הבית, ובנסיבות מיוחדות שרפו אותו במהלך התפילות. במהלך הזמן, צבע האבן משתנה מלבן לחום. אולי ענבר לבן הוערך גבוה יותר והשתמשו בו בטקסים. ברוסיה זה נקרא "אילקטר".
הערות שוליים

↑  אבן אלאטיר: תמונה ומשמעות, אגדות
איוואן איליץ' (כדורגלן)

איוואן איליץ' (בסרבית: Иван Илић; נולד ב־17 במרץ 2001) הוא כדורגלן סרבי המשחק בעמדת הקשר בהלאס ורונה ובנבחרת סרביה.
קריירה

איליץ' החל התחיל לשחק כדורגל עם מועדון הכדורגל המקומי פיליפ פיליפוביץ'. הוא עבר לקבוצת הנוער של הכוכב האדום בלגרד מריאל ניש בקיץ 2016. זמן קצר לאחר שהצטרף למועדון החדש, חתם על חוזהו המקצועי הראשון לשלוש שנים. הוא ערך את הופעת הבכורה שלו בבוגרים בהכוכב האדום בלגרד ב-1 באפריל 2017 נגד ספרטק סובוטיצה.
בקיץ 2017, נמכר איליץ' למנצ'סטר סיטי יחד עם אחיו הגדול לוקה איליץ', ונשאר בהשאלה בכוכב האדום בלגרד.
ב-14 בינואר 2019 הושאל לקבוצת זמון עד לסיום העונה. הוא ערך את הופעת הבכורה בקבוצה ב-17 בפברואר בתיקו 2-2 נגד ראד בלגרד. ב-31 במרץ כבש שער בכורה בהפסד 1–3 לווזדובאץ'.
ב-7 ביולי 2019 חתם בנאק ברדה מהליגה ההולנדית. ב-9 באוגוסט ערך את הופעת הבכורה שלו בקבוצה בניצחון 0–2 על דורדרכט. ב-23 באוגוסט כבש שער בכורה בניצחון 0–1 על קמבור.
ב-12 באוגוסט 2020 חתם בהלאס ורונה מהסרייה א'. ב-18 באוגוסט ערך את הופעת הבכורה בקבוצה בניצחון 0–3 על רומא. ב-23 בדצמבר 2020 כבש שער בכורה בהפסד 1–2 לאינטר מילאנו.
קריירה > נבחרת סרביה

איליץ' ערך את המשחקים התחרותיים הראשונים שלו בנבחרת סרביה עד גיל 14 בטורניר הבינלאומי בקרואטיה בשנת 2015. לאחר מכן ייצג את הנבחרת בכל הגילים.
הוא ערך את הופעת הבכורה שלו בנבחרת סרביה הבוגרת ב-7 ביוני 2021 במשחק ידידות נגד ג'מייקה.
נכלל בסגל נבחרת סרביה לטורניר מונדיאל 2022.
נכלל בסגל נבחרת סרביה לטורניר יורו 2024.
חיים אישיים

נאיליץ' ולד בניש, יוגוסלביה. אביו סראן שיחק כשחקן כנף בקבוצת ראדניצ'קי ניש, ואמו דאניג'אלה שיחקה כדורסל באופן מקצועי. אחיו הגדול של איוון, לוקה, הוא גם כדורגלן המשחק בטרואה.
הערות שוליים

↑  Терзић: Звездаши, будите поносни, FC Crvena Zvezda
↑  Serbia - I. Ilić - Profile with news, career statistics and history - Soccerway, int.soccerway.com
↑  Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית)
↑  HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
| נבחרת סרביה – מונדיאל 2022 |
| --- | --- | --- |
|  1 דמיטרוביץ' •  2 פבלוביץ' •  3 אראקוביץ' •  4 מילנקוביץ' •  5 ולקוביץ' •  6 מקסימוביץ' •  7 רדוניץ' •  8 גודל •  9 א. מיטרוביץ' •  10 טאדיץ' •   11 יוביץ' •  12 ראיקוביץ' • 13 ס. מיטרוביץ' •  14 ז'יבקוביץ' • 15 באביץ' • 16 לוקיץ' • 17 קוסטיץ' • 18 ולאחוביץ' • 19 רצ'יץ' • 20 ס. מילינקוביץ'-סאביץ' • 21 ג'ורצ'יץ' • 22 לזוביץ' • 23 ו. מילינקוביץ'-סאביץ' • 24 א. איליץ' • 25 מלאדנוביץ' • 26 גרוייץ' • מאמן: סטויקוביץ' |  1 דמיטרוביץ' •  2 פבלוביץ' •  3 אראקוביץ' •  4 מילנקוביץ' •  5 ולקוביץ' •  6 מקסימוביץ' •  7 רדוניץ' •  8 גודל •  9 א. מיטרוביץ' •  10 טאדיץ' •   11 יוביץ' •  12 ראיקוביץ' • 13 ס. מיטרוביץ' •  14 ז'יבקוביץ' • 15 באביץ' • 16 לוקיץ' • 17 קוסטיץ' • 18 ולאחוביץ' • 19 רצ'יץ' • 20 ס. מילינקוביץ'-סאביץ' • 21 ג'ורצ'יץ' • 22 לזוביץ' • 23 ו. מילינקוביץ'-סאביץ' • 24 א. איליץ' • 25 מלאדנוביץ' • 26 גרוייץ' • מאמן: סטויקוביץ' | סרביה |
| נבחרת סרביה – יורו 2024 |
| --- | --- | --- |
|  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' |  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' | סרביה |
אל-חאכם הראשון (ח'ליפה עבאסי)

אל-חאכם באמר אללה הראשון (מילולית: המושל במצוות האל), אבו אל-עבאס אחמד בן חסין בן אבי בכר (בערבית: ابو العباس احمد بن الحسين بن ابي بكر), היה הח'ליפה העבאסי הסמלי השני שמשל בקהיר תחת הממלוכים בין השנים 1262 ו-1302.
לאחר נפילת בגדאד בשנת 1258 בידי המונגולים, נמלט אל-חאכם ומצא מחסה בקרב הבדואים. לאחר מכן המשיך במסעותיו והגיע לחצר של מחמד עיסא בן מוהאנא האיובי בדמשק ובחלב. התקדמותם של צבאות המונגולים הדירה את רגליהם של האיובים, ולאחר קרב עין ג'אלות ב-16 בספטמבר 1260 ערק אל-חאכם למחנה הממלוכי. לאחר מינויו של אל-מסתנצר השני לח'ליפה, מצא אל-חאכם מפלט אצל המושל הממלוכי של חלב, עכוש ברלי. לאחר שהייה קצרה בחסותו המשיך אל-חאכם בדרכו בליווי משמר טורקמני ונפגש עם אל-מסתנצר השני שהיה עתה בדרכו לבגדאד בשליחות השווא של ביברס. הוא הצטרף לכוחו הקטן ולאחר תבוסתו של הלה, נמלט על נפשו בליווי כמה מרעיו חזרה אל מחמד עיסא.
דרהם של אשרף ח'ליל, הסולטאן שבימיו מלך אל-חאכם הראשון
אל-חאכם הגיע לקהיר במרץ 1262, אך רק בנובמבר אותה השנה מונה לח'ליפות בידי אספת עלמאא ברשות השופט הראשי של מצרים, לאחר שאומתו רשימות היחש אשר ברשותו. אל-חאכם הכריז על ג'יהאד נגד המונגולים בשמו של ביברס, וקיבל אגף מגורים באחד ממגדלי ה"קלעה", המצודה הקהירית. בראשית שלטונו עוד נטבעו מטבעות בשמו, על אף העובדה שהוא לא היה בעל סמכות ממשית ועיקר זמנו הוקדש ללימודי דת. לעומת זאת, לאל-חאכם היה חלק חשוב בניהול המגעים הדיפלומטיים עם אחיו של הולגו חאן שהתאסלאם והנהיג את הפלג הצפוני של "אורדת הזהב". בשנת 1263 אף התקבלה בקהיר משלחת ממנה שביקשה לבקרו. בימי שלטונו למן נובמבר 1262 נהג לשמש כבן לוויתם הסמלי של הסולטאנים הממלוכים, ולמן 1291 שב להטיף בתפילות יום השישי, לראשונה זה מאות שנים, אף כי הדבר נעשה בשמם. בימיו של אשרף, נלקחה ממנו זכות טביעת המטבעות, למרות שהוא התפאר עליהם בתוארו "מכוננה מחדש של המדינה העבאסית" (בערבית: מקים אל-דולה אל-עבאסיה). בשנת 1298 עלה לרגל למכה ואל-מדינה. בנוסף על כך נהג אל-חאכם להצטרף למסעותיהם של הסולטאנים ברחבי הממלכה. בימי ח'ליפותו משלו הסולטאנים אשרף ולאג'ון.
| בית עבאס  ★  العبّاسيّون |
| --- | --- | --- |
| מושגי יסוד | אל-עבאס • אבן אל-עבאס •  ההאשמיה והמהפכה העבאסית • בית עבאס •  רשימת הח'ליפים |  |
| הח'ליפים המוקדמים בבגדאד (750–833) | א-ספאח • אל-מנסור • אל-מהדי • אל-האדי • הארון א-רשיד • אל-אמין • אל-מאמון |  |
| הח'ליפים בסאמרא   (833–892) | אל-מעתצם • אל-ואת'ק I • מתוכל  I • אל-מנתצר •  אל-מסתעין I • אל-מעתז • אל-מהתדי • אל-מעתמד •  מופק (בפועל) |  |
| הח'ליפים בבגדאד תחת הטורקים (892–946) | אל-מעתדד I • אל-מכתפי • אל-מקתדר • אל-קאהר • א-ראדי • אל-מתקי • אל-מסתכפי I |  |
| הח'ליפים בבגדאד תחת הבויהים (946–1065) | אל-מטיע • א-טאאע • אל-קאדר • אל-קאאם I |  |
| הח'ליפים בבגדאד תחת הסלג'וקים ויורשיהם (1065–1258) | אל-מקתדי • אל-מוסתזהר • אל-מסתרשד • א-ראשד • אל-מקתפי • אל-מסתנג'ד I • אל-מסתדא • א-נאצר • א-זאהר • אל-מסתנצר I • אל-מסתעצם I |  |
| הח'ליפים הסמליים בקהיר תחת הממלוכים   (1261–1517) | אל-מסתנצר II • אל-חאכם I  • אל-מסתכפי II • אל-ואת'ק II • אל-חאכם II • אל-מעתדד II • אל-מתוכל II • אל-ואת'ק III • אל-מסתעצם II • אל-מסתעין II • אל-מעתדד III • אל-מסתכפי III • אל-קאאם II • אל-מסתנג'ד II • אל-מתוכל III • אל-מסתמסכ • אל-מתוכל IV |  |
| בירות הח'ליפות העבאסית | בגדאד • סאמרא • א-רקה • קהיר |  |
| אחרים | קרב הזב (750) • ח'יזוראן • אל-מאייד • ברמכים • נפילת בגדאד (1258) |  |
אלטיספינקס

| אלטיספינקס |
| --- | --- |
  מאובן טופר ואיור אפשרי של אלטיספינקס
תקופה
קרטיקון תחתון, 137 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: קרכרודונטוזאוריים
סוג:: אלטיספינקס
מין:: Altispinax dunkeri
שם מדעי
 Altispinax

אלטיספינקס (שם מדעי: Altispinax; משמעות השם: "בעל קוצים גבוהים") הוא סוג של דינוזאור טורף ממשפחת הקרכרודונטוזאוריים אשר נמצא במזרח סאסקס שבאנגליה בידי החוקר סמואל בקלס במאה ה-18, אשר שלח את החוליות שמצא לחוקר ריצ'רד אוון. מבנה העצמות שלו הזכיר לו את מבנה עצמות המגלוזאורוס שנמצא גם באנגליה והוא שויך לסוג זה. בפארק קריסטל פאלאס נבנה בידי בנג'מין האוקינס פסל של הדינוזאור שדמה למגלוזאורוס אך נע על ארבע. רק בשנת 1923 החוקר הגרמני פרידריך פון האוס בדק את מאובני השיניים והחוליות וסיווג אותם לסוג חדש בעל חוליות קוצניות מוגבהות, מה שנתן לדינוזאור את שמו. חוקרים אחרים כמו גרגורי ס. פאול סברו שמדובר על עצמות של אקרוקנתוזאורוס מאמריקה הצפונית. הוא אומנם לא מוכר כאקרוקנתוזאורוס אך ככל הנראה היה קרוב משפחתו.
אורכו המוערך של האלטיספינקס הגיע לשמונה מטרים ומשקלו ל-1 טון, קטן יותר מהאקרוקנתוזאורוס. מבנה החוליות המוגבהות מרמז שהיה בעל דבשת כמו של הקונקוונטור. כמו קרוביו הוא היה צייד אכזרי בעל לסתות חזקות מלאות שיניים מעוקלות.
בתרבות

האלטיספינקס מופיע בסדרה עולם היורה: תאוריית הכאוס (תחת השם הקודם בקלספינקס) בו נראים שני פרטים התוקפים את שישיית הנובלר ואלה נתפסים כדי להימכר במכולות.
אלטירינוס

| אלטירינוס |
| --- | --- |
  גולגולת והשוואה לאדם של אלטירינוס
תקופה
קרטיקון תחתון, 110 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: אלטירינוס
מין:: Altirhinus kurzanovi
שם מדעי
 Altirhinus

איור אפשרי
אלטירינוס (שם מדעי: Altirhinus; מילולית: "חוטם גבוה") הוא סוג דינוזאור צמחוני מקבוצת האורניתופודים אשר חי במונגוליה של הקרטיקון התחתון. במראהו הוא הזכיר את בני משפחת האיגואנודוניים. הוא תואר ב-1998 בידי החוקר הבריטי דייוויד ב. נורמן ונמצא ממנו מין אחד - Altirhinus kurzanovi. נחשפו ממנו מאובני בוגרים וגם כמה שלדי צעירים.
דינוזאור זה היה גדול ובעל גולגולת גדולה עם חוטם עגלגל ומוגבה מאוד, ממנו קיבל את שמו. אורך הגולגולת הגיע ל-760 מ"מ והדינוזאור עצמו הגיע לאורך 6.5 מטר ולמשקל של 1.1 טון. הוא היה בעל מבנה של הליכה על ארבע אך אולי הזדקף כדי לאכול מצמרות עצים. בתוך פיו היו שורות של שיניים טוחנות רבות ששימשו ללעיסת עלים או פירות.
המבנה של האף הגדול אולי עזר לו לצורכי רבייה כמו אצל פיל הים או ששימש לשיפור הנשימה, לעזור בהרחה או לאגור מים כמו חדק. מבנה האף שלו דמה לקרובו האוסטרלי - המוטבורזאורוס.
בתרבות

דינוזאור זה הופיע במשחק פארק היורה 3: בניית פארק.
אטוניה של הרחם

| --- | --- |

סרטון שמסביר על דימום אחרי לידה (באנגלית)
 תחום:  מיילדות וגינקולוגיה 
 גורמי סיכון:  התנפחות של הרחם, בעיות בקרישת הדם, ניתוח קיסרי קודם
 אבחון:  בדיקה ידנית אולטראסאונד
 טיפול:  עיסוי רחם, אוקסיטוצין, קרבטוצין
 קישורים ומאגרי מידע
 MeSH:  D014593
 סיווגים
 ICD-10:  O62.2 
 ICD-11:  JB02.2 
 
אטוניה של הרחם (באנגלית: Uterine atony) היא חוסר היכולת של הרחם להתכווץ כראוי לאחר הלידה. הרחם הוא שריר, ו"אטוניה" פירושה חוסר במתח בשריר (A- קידומת שמביעה שלילה, Tonus - מתח). התכווצות שרירי הרחם במהלך הצירים דוחסת את כלי הדם ומאטה את הזרימה, מה שמסייע במניעת שטפי דם ומקל על קרישה. לכן, חוסר התכווצות של שרירי הרחם עלול להוביל לדימום חריף. אטוניה של הרחם היא הגורם השכיח ביותר לדימום לאחר לידה שעלול לגרום למוות.
גורמי סיכון

ישנם גורמי סיכון רבים לאטוניה של הרחם וחלקם נובעים ממהלך הלידה, למשל צירים ממושכים, צירים שנמשכים פחות מ-3 שעות, היפוך רחם, שימוש בעירוי מגנזיום סולפט ושימוש ממושך באוקסיטוצין. גורם נוסף הוא התנפחות הרחם כתוצאה מתאומים, ריבוי מי שפיר , תינוק גדול ביחס לגיל ההיריון, שרירנים ברחם, וזיהום מי שפיר. השמנת יתר (BMI גדול מ-40) והפרעות בקרישת הדם גם הם מעלים את הסיכון לאטוניה של הרחם.
לידה קיסרית, במיוחד לאחר צירים ממושכים, עלולה לגרום לעייפות של שרירי הרחם ולהפסקת ההתכווצות או לעיכוב של ההתכווצות במקום בו בוצע הניתוח.
אפידמיולוגיה

אטוניה של הרחם מתרחשת במהלך 1 מכל 40 לידות בארצות הברית ואחראית ל-80% לפחות מהמקרים של דימום לאחר לידה.
הערכה ואבחון

רוב האבחנה של אטוניה ברחם נעשית במהלך הבדיקה הגופנית ישירות עם סיום הלידה. במהלך הבדיקה הרחם עשוי להרגיש מוגדל או רך
טיפול

ניתן לטפל באטוניה באמצעות עיסוי של הרחם בשילוב מתן תרופות. ישנם מספר סוגים שונים של תרופות שניתן לתת, ולכל אחת יש יתרונות וחסרונות משלה.  טיפול באמצעות שילוב של יותר מתרופה אחת עשוי להניב תוצאות טובות יותר. שילובים אפשריים הם אוקסיטוצין בתוספת מיסופרוסטול, אוקסיטוצין בתוספת ארגומטרין וקרבוטוצין.
לאחר מתן התרופה, יש לעקוב אחר מצבה של האם כדי לוודא שהדימום נפסק. אם הדימום לא נפסק או שהבדיקה הגופנית מראה תפקוד רחם משופר בתוך 30 דקות ממתן התרופה, מומלצת התערבות פולשנית מיידית.
ראו גם

רחם
לידה
הערות שוליים

1 2 3 4 5  Prabhcharan Gill, Anjali Patel, James W. Van Hook, Uterine Atony, Treasure Island (FL): StatPearls Publishing, 2022
↑  "Uterine atony: definition, prevention, nonsurgical management, and uterine tamponade". Seminars in Perinatology. 33 (2): 82–7. באפריל 2009. doi:10.1053/j.semperi.2008.12.001. PMID 19324236. {{cite journal}}:  (עזרה)
1 2 3  Hatem A Mousa 1, Jennifer Blum, Ghada Abou El Senoun, Haleema Shakur, Zarko Alfirevic, Treatment for primary postpartum haemorrhage, national library of medicine
↑  "Risk factors for uterine atony/postpartum hemorrhage requiring treatment after vaginal delivery". American Journal of Obstetrics and Gynecology. 209 (1): 51.e1–6. 2013. doi:10.1016/j.ajog.2013.03.011. ISSN 1097-6868. PMC 3788839. PMID 23507549.
↑  Prophylactic ergometrine‐oxytocin versus oxytocin for the third stage of labour, US National Library of Medicine, ‏2004 Jan 26
↑  Ioannis D GallosHelen M WilliamsMalcolm J PriceAbi MerrielHarold GeeDavid LissauerVidhya MoorthyAurelio TobiasJonathan J DeeksMariana WidmerÖzge TunçalpAhmet Metin GülmezogluG Justus HofmeyrArri Coomarasamy, Uterotonic agents for preventing postpartum haemorrhage: a network meta‐analysis, cochran library
↑  Songthamwat S, Songthamwat M, Uterine flexion suture: modified B-Lynch uterine compression suture for the treatment of uterine atony during cesarean section, dovepress, ‏24 August 2018
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוניברסיטת טקסס טק

| --- | --- |


הבניין לפילוסופיה אנגלית באוניברסיטת טקסס טק
 אוניברסיטת מחקר ציבורית
 מוטו:  "מכאן זה אפשרי"
 תקופת הפעילות:  1923–הווה (כ־101 שנים)
 בעלי תפקידים
 נשיא:  לורנס שובאנק (אנ')
 סגל:  2,554
 סטודנטים
 כלל הסטודנטים:  40,322 (2020)
 סטודנטים לתואר ראשון:  33,269 (2020)
 סטודנטים לתארים מתקדמים:  7,053 (2020)
 שונות
 הון עצמי:  1.7 מיליארד דולר (2022)
 מיקום
 מיקום:  לאבק, טקסס
 מדינה:  ארצות הברית ארצות הברית
 קואורדינטות:  33°35′05″N 101°52′48″W﻿ / ﻿33.58483°N 101.87999°W﻿ / 33.58483; -101.87999
 www.ttu.edu
 he
 
אוניברסיטת טקסס טק (באנגלית: Texas Tech University; בראשי תיבות: TTU; בקיצור: Texas Tech או Tech) היא אוניברסיטה ציבורית, השוכנת בלאבק, טקסס שבארצות הברית, שהוקמה בשנת 1923.
האוניברסיטה מציעה יותר מ-150 תארים לתואר ראשון, 100 תארים מתקדמים ו-50 תוארי דוקטור דרך 13 קולג'ים ובתי ספר ומארחת 60 מרכזי מחקר ומכונים. אוניברסיטת טקסס טק העניקה למעלה מ-200,000 תארים מאז 1927, כולל מעל 40,000 תארים מתקדמים ומקצועיים.
האוניברסיטה חברה באיגוד אוניברסיטאות המחקר (URA), והיא השביעית בגודלה במדינה. מרבית התלמידים הגיעו מטקסס (95.17%) ולאחר מכן מניו מקסיקו, קליפורניה, קולורדו, אוקלהומה ופלורידה. בסך הכול, האוניברסיטה חינכה סטודנטים מכל 50 המדינות בארצות הברית ומעל 100 מדינות זרות. מבין בוגריה הידועים של האוניברסיטה ניתן למנות את ג'ון דנוור, ריק האסבנד, מאק ת'ורנברי, ג'וזף אקבה, טים קול וצ'ארלס בראון.
היסטוריה

הרעיונות לפתיחת מוסד אקדמי במערב טקסס החלו להישמע עוד בשנות ה-80 של המאה ה-19. ניסיון ראשון להקמת המכללה היה בשנת 1917 אך בוטל בפרלמנט המקומי. האוניברסיטה עצמה נוסדה בפברואר 1923 והתקיימה כמכללה עד שנת 1969.
במהלך שנות ה-60 של המאה ה-20 החלה האוניברסיטה לעסוק בנושאים נוספים מלבד אלו הטכניים. בתקופה זו החלו גם ללמוד לראשונה סטודנטים אפרו-אמריקאים.
קולג'ים ובתי ספר

הקולג' למדעי החקלאות ומשאבי טבע ע"ש דייוויס
בית הספר לרפואה וטרינרית (1923)
הקולג' להנדסה (אנ') ע"ש אדוארד וויטאקר (אנ')  (1925)
הקולג' לאמנויות ומדעים (אנ') (1925)
הקולג' למדעי האדם (אנ') (1925)
הקולג' לחינוך (אנ') (1925)
הקולג' לאדריכלות (אנ') (1927)
בית הספר למוסמכים (1927)
הקולג' למנהל עסקים (אנ') ע"ש ג'רי רולס (אנ') (1942)
בית הספר למשפטים (אנ') (1967)
הקולג' לאמנויות חזותיות ואמנויות הבמה (אנ') (2004)
הקולג' למדיה ותקשורת (אנ') (2004)
הקולג' למצטיינים
דירוגים בין-לאומיים

דירוג שאנגחאי: 401–500 (2024)
דירוג Times Higher Education: מקום 601–800 (2024)
דירוג QS לאוניברסיטאות: 781–790 (2025)
אוניברסיטת טקסס בדאלאס

| --- | --- |
סמליל האוניברסיטה

סמל האוניברסיטה
 אוניברסיטה
 מוטו:  Disciplina Praesidium Civitatis   משמעת והגנת המדינה
 תקופת הפעילות:  1961–הווה (כ־63 שנים)
 בעלי תפקידים
 נשיא:  ריצ'רד בנסון
 סגל:  1,361
 סטודנטים
 כלל הסטודנטים:  29,698 (2021)
 סטודנטים לתואר ראשון:  21,445 (2021)
 סטודנטים לתארים מתקדמים:  8,253 (2021)
 שונות
 הון עצמי:  769 מיליון דולר (2021)
 מיקום
 מיקום:  דאלאס, טקסס
 מדינה:  ארצות הברית ארצות הברית
 קואורדינטות:  32°59′06″N 96°45′00″W﻿ / ﻿32.985°N 96.75°W﻿ / 32.985; -96.75
 www.utdallas.edu
 he
 
אוניברסיטת טקסס בדאלאס (באנגלית: University of Texas at Dallas; בראשי תיבות: UTD; בקיצור: UT Dallas) היא אוניברסיטה ציבורית השוכנת בדאלאס, טקסס שבארצות הברית, שהוקמה בשנת 1961. האוניברסיטה חברה באיגוד אוניברסיטאות המחקר (URA).
היסטוריה

האוניברסיטה נפתחה בשנת 1961 כזרוע פרטית של טקסס אינסטרומנטס והצטרפה למערכת האוניברסיטאות של טקסס (אנ') (UT System) בשנת 1969.
זוכה פרס נובל פוליקרפ קוש היה חבר בפקולטה לפיזיקה בשנים 1972–1982.
בתי ספר

בית הספר לאמנויות ומדעי הרוח
בית הספר לאמנויות, טכנולוגיה ותקשורת
בית הספר למדעי ההתנהגות והמוח
בית הספר למדעי הכלכלה והמדינה
בית הספר להנדסה ומדעי המחשב ע"ש ג'ון אריק ג'ונסון (אנ')
בית הספר ללימודים בין-תחומיים
בית הספר לניהול ע"ש נאווין ג'ינדל (אנ')
בית הספר למדעי הטבע ומתמטיקה
דירוגים בין-לאומיים

דירוג שאנגחאי - מקום 501–600 (2024)
דירוג Times Higher Education - מקום 351–400 (2024)
דירוג QS לאוניברסיטאות - מקום 596 (2025)
דירוג U.S. News & World Report - מקום 460 (2024)
אופון (סוג)

| אופון |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: מוליתיים
סוג:: אופון (סוג)
שם מדעי
 Upeneus ‏קיווייה, 1829

אופון (שם מדעי: Upeneus) הוא סוג דג ממשפחת המוליתיים החי באוקיינוס האטלנטי ובאזור האינדו פסיפי. בסוג זה 37 מינים.
המינים בסוג זה מגיעים לאורך 30 סנטימטרים וצבעם צהבהב-אדמדם והם בעלי פסים כהים על סנפירי הגב והזנב.
תזונתם כוללת בעיקר דגים אחרים וחסרי חוליות.
מינים ידועים מסוג זה כוללים את אופון רקקי, אופון חום-פס ואופון זהוב-קו.
אזקייל קמבוי

אזקייל קמבוי צ'בוי (באנגלית: Ezekiel Kemboi Cheboi; נולד ב-25 במאי 1982) הוא אתלט קנייתי. הוא פעמיים אלוף האולימפי (אתונה 2004 ולונדון 2012), 4 פעמים ברציפות אלוף העולם (ברלין 2009, טגו 2011, מוסקבה 2013 ובייג'ינג 2015), 3 פעמים ברציפות סגן אלוף העולם ואלוף חבר העמים בריטי בריצת 3000 מטר מכשולים.
ביוגרפיה

קמבוי נולד בכפר מטירה, ליד העיירה קפסואר שבמחוז עמק ריפט. משנת 2009 הוא מתאמן בהדרכת מוזס קיפטנוי.
במשחקי חבר העמים שנערכו במנצ'סטר, אנגליה בשנת 2002 זכה קמבוי במדליית כסף בריצת 3000 מטר מכשולים בתוצאה של 8:19.78 דקות.
באליפות העולם באתלטיקה שנערכה בפריז, צרפת בשנת 2003 זכה קמבוי במדליית כסף בריצת 3000 מטר מכשולים בתוצאה של 8:05.11 דקות, אחרי סאיף סעיד שאהין מקטר (8:04.39 דקות) ולפני אליסאו מרטין מספרד (8:09.09 דקות).